CELEX: 62011FN0045
Language: sk
Date: 2011-04-14 00:00:00
Title: Vec F-45/11: Žaloba podaná 14. apríla 2011 — ZZ/EIB

25.6.2011   
            
            
               SK
            
            
               Úradný vestník Európskej únie
            
            
               C 186/35
            
         Žaloba podaná 14. apríla 2011 — ZZ/EIB
   (Vec F-45/11)
   2011/C 186/66
   Jazyk konania: taliančina
   
      Účastníci konania
   
   
      Žalobca: ZZ (v zastúpení: L. Isola, advokát)
   
      Žalovaná: Európska investičná banka
   
      Predmet a opis sporu
   
   Zrušenie hodnotiacej správy žalobcu za rok 2009 v časti, v ktorej mu neprideľuje hodnotenie A alebo B+, a v časti, v ktorej ho neodporúča na povýšenie do funkcie D
   
      Návrhy žalobcu
   
   
               —
            
            
               zrušiť ustanovenie poslané v kópii 24. septembra 2010 v časti, v ktorej odvolací senát 22. septembra 2010 zamietol na základe článku 22 služobného poriadku a listu z 18. marca 2010 odvolanie žalobcu proti hodnotiacej správe za rok 2009,
            
         
               —
            
            
               zrušiť hodnotiacu správu za rok 2009 v hodnotiacej časti, ako aj v časti, v ktorej mu neprideľuje hodnotenie A alebo B+, a v časti, v ktorej ho neodporúča na povýšenie do funkcie D,
            
         
               —
            
            
               zrušiť všetky súvisiace, následné a predchádzajúce dokumenty, medzi ktoré patria usmernenia riaditeľstva pre ľudské zdroje k zhrnutiu hodnotenia používaním prvých písmen abecedy a povýšenia z 25. marca 2010, keďže s ohľadom na názor nadriadených žalobcu, ktorý je týmto napadnutý, EIB nezohľadnila žalobcu v bode „povýšenia z funkcie E na funkciu D“,
            
         
               —
            
            
               zrušiť listy zo 17. a 30. novembra 2010, ktorými prezident EIB, v rámci konania o zmieri podľa článku 41 služobného poriadku, zamietol, aby sa žalobca obhajoval sám, a list z 20. januára 2011, v ktorom generálny riaditeľ pre ľudské zdroje zamietol náhradu nákladov advokáta, ktorý ho zastupoval,
            
         
               —
            
            
               zaviazať EIB na náhradu majetkovej a nemajetkovej ujmy, vrátane náhrady poplatkov zaplatených advokátke Gabriele Isolovej, trov konania spolu s úrokmi a peňažným zhodnotením priznaných súm.